Braniewo
<s>Braniewo (njemački: Braunsberg in Ostpreußen) je grad od 16,974 stanovnika na sjeveroistoku Poljske u Varminsko-mazurskom vojvodstvu.</s>

<s>Geografske karakteristike 
Braniewo se prostire duž rijeke Pasłęke, udaljeno 5 km od Vislanske lagune i 6 km od granice sa Kalinjingradskom oblasti.</s>

<s>Historija 
Naselje je osnovano na mjestu staropruskog naselja, kog su u 12. vijeku zauzeli Teutonski vitezovi.</s><s>Kao jedina morska luka i važno trgovište u Warmiji gradska prava dobilo je oko 1254.</s><s>Između 1243.-78. bio je prvo sjedište Varmijske biskupije.</s>

<s>Razoren je za Velikog pruskog ustanka, pa je izgubio gradska prava, a sjedište biskupije je preseljeno u Ornetu.</s><s>Nakon što je obnovljen ponovno je dobio gradska prava 1284.</s>

<s>Od sredine 14. vijeka je član Hanzeatskog saveza, a od 1466. je dio Kraljevine Poljske.</s><s>Tokom druge polovice 16. vijeka postao je centar protureformacije u Warmiji i grad sa štamparijom koja je radila od 1589. do 1773.</s>

<s>Od Prve podjele Poljske 1772.</s><s>Braniewo je dio Kraljevine Pruske i egzistira pod imenom Braunsberg in Ostpreußen.</s><s>Tokom 19. vijeka Braunsberg se razvio kao centar zanatstva i malih industrijskih pogona.</s><s>Nakon Drugog svjetskog rata od 1945. je ponovno dio Poljske.</s>

<s>Još od vremena Kraljevine Pruske (1772.) pa do 1975.</s><s>Braniewo je bilo regionalni administrativni centar a od 1999 je sjedište vlastitog okruga (powiat) i općine (gmina).</s>

<s>Privreda 
Braniewo je grad sa pogonima, prehrambene, elektromehaničke i industrije kože i obuće.</s><s>Pored grada nalazi se hidroelektrana snage 0,5 MW.</s>

<s>Znamenitosti 
Najveća znamenitost je župna crkva sv. Katarine (1346.-81, zvonik iz 1536.) djelomično razorena 1945, obnovljena 1975.-85.</s><s>Pored tog ima ostatke bedema iz 14. vijeka i baroknu žitnicu (17/18. vijek).</s><s>Atrakcije su i mali zoološki i botanički vrt.</s>

<s>Izvori</s>

<s>Vanjske veze</s>

<s>Urząd Miasta Braniewo (službene stranice)</s>

<s>Gradovi u Poljskoj</s>

